Zuma bedank Afrikaner-gemeenskap | Maroela Media
"Ons is een nasie, ongeag van kleur of oortuiging. Ons is een unieke nasie in Afrika, bestaande uit uiteenlopende mense wat verenig is deur hul liefde vir hul land en die begeerte vir dit om te slaag," het Zuma tydens 'n vergadering by die Voortrekkermonument gesê. "Ons bedank baie mense van die Afrikaner-gemeenskap wat oor die jare geglo het in 'n demokratiese en gelyke samelewing, dit gekoester het en ander geïnspireer het om te volg." Hy sê mense soos Bram Fischer, Beyers Naude en talle ander het geglo in die gelykheid wat die ANC bepleit.
"Ons het steeds bewondering vir die versiendheid van leiers soos Frederick van Zyl Slabbert wat uitgereik het na die ANC in ballingskap, wat verdelende stereotipes vernietig het." Zuma sê Van Zyl Slabbert sal die naweek met die nasionale orde vereer word vir sy bydrae tot die verandering wat die land 'n beter plek gemaak het om in te leef. "Ons moet altyd die kragtige klousule in die Vryheidsmanifes en die Grondwet onthou wat bepaal dat Suid-Afrika behoort aan almal wat daarin bly, swart en wit."
Hy het 'n beroep op Suid-Afrikaners gedoen om hulself opnuut te verbind tot die genesing van die verdeeldheid van die verlede. "Vryheidsdag herinner ons om dit wat ons as 'n nasie bereik het te vier – 20 jaar van 'n suksesvolle oorgang van apartheid tot 'n inklusiewe demokrasie en om te besin oor die prestasies wat ons as 'n nasie bereik het. Dit bied 'n geleentheid vir alle Suid-Afrikaners om te herbevestig wie ons as 'n nasie is en waarvoor ons staan. Ek onderstreep hierdie punte, want ons almal moet Vryheidsdag vier. Wanneer ons terugkyk na die verdeeldheid en haat wat ons agtergelaat het, besef ons dat dit wat ons verenig veel sterker is as dit wat poog om ons te verdeel."
Goeie poging ou Jacob, net jammer jy en jou gevolg bewys die teendeel by wyse van spreuke en voorbeeld.
Sodra my geldsake dit toelaat sal ek jou vereer met die Orde Grootste Bullshitter van alle Tye
Ekskuus – ons is NIE een nasie nie.
Zuma is nie eerlik met sy verering vir Afrikaners in sy toespraak nie. Hy vergeet meeste Afrikaners is wit, en meestal ook boere wat deur die Zuma regime se voorstel van hul grond sal moet afstand doen. Sy idealisme in die toespraak is vergesog aangesien hy juis die een is wat wittes van werksgeleenthede, hul besighede en hul duur gekoopte eiendom wil vervreem. Zuma weier om die brutale moorde op wit Afrikaners te erken en stop te sit, hy hits dit eerder aan deur gedurig opruiende liedjies te sing en ook toordokters te nader om van wittes ontslae te raak.… Lees meer »
Zuma, kan jy onthou wie die toespraak vir jou geskrywe het ? Dalk oompie Mac ?
Gaan op lug Mr Zuma en vra die swartmense in alle tale Stop blanke moord die dag as dit gebeur gaan ons jou begin glo . Anders vertrou ons hulle net sover as wat jy hulle kan sien